"กรณ์" แถลงปรับโครงสร้างภาษีทั้งระบบสัปดาห์หน้า
โพสต์ทูเดย์-รมว.คลังเตรียมแถลงแนวทางปรับโครงสร้างภาษีทั้งระบบในสัปดาห์หน้า ย้ำการทำงานปีนี้เน้นดูแลเศรษฐกิจไทยให้เข้มแข็ง
11 ม.ค. 2553

โพสต์ทูเดย์-รมว.คลังเตรียมแถลงแนวทางปรับโครงสร้างภาษีทั้งระบบในสัปดาห์หน้า ย้ำการทำงานปีนี้เน้นดูแลเศรษฐกิจไทยให้เข้มแข็ง
นายกรณ์ จาติกวณิช รมว.คลัง เปิดเผยว่า เตรียมแถลงสรุปผลการทำงานในรอบปี 2552 ของรมว.คลัง และ รมช.คลัง ทั้ง 2 คนในสัปดาห์หน้า รวมถึงการแถลงทิศทางและนโยบายการทำงานในปี 2553  ซึ่งจะเน้นการดูแลเศรษฐกิจให้มีความเข้มแข็ง รวมถึงความชัดเจนเกี่ยวกับแนวทางการปรับโครงสร้างภาษีทั้งระบบ
อย่างไรก็ตาม ยังต้องคำนึงถึงความเสี่ยงที่จะอาจจะย้อนกลับมากระทบการฟื้นตัวเศรษฐกิจ ดังนั้นจะมีการทบทวนนโยบายในการแก้ปัญหาเศรษฐกิจว่ามีประสิทธิภาพมากน้อยแค่ไหน ทั้งนโยบายการลงทุนภายใต้มาตรการไทยเข้มแข็ง การดำเนินนโยบายผ่านบทบาทของหน่วยงานภาครัฐและสถาบันการเงินเฉพาะกิจของรัฐ
"เราประสบความสำเร็จในการดับไฟไหม้บ้านแล้ว ต่อไปคือทำให้เข้มแข็ง และต้องคำนึงถึงความเสี่ยงที่อาจจะวกกลับมากระทบเศรษฐกิจด้วย"